Държавен вестник, бр. 21, 2011 г., стр. 29

БРОЙ  21	
Д Ъ Р Ж А В Е Н  В Е С Т Н И К 	
СТР.  29  
Г л а в а  в т о р а
ПРАВОМОЩИЯ НА ПРЕДСЕДАТЕЛЯ 
НА ПАТЕНТНОТО ВЕДОМСТВО
Раздел I
Общи положения
Чл. 3. (1) Председателят на Патентното 
ведомство, наричан по-нататък „председател“, 
е орган на изпълнителната власт, който разра­
ботва, организира, координира и контролира 
осъществяването на държавната политика 
в областта на закрилата на индустриалната 
собственост. 
(2) Председателят ръководи и представлява 
Патентното ведомство. 
Чл. 4. (1) При изпълнение на правомощията 
си председателят се подпомага от заместник-
председател. 
(2) Председателят на ведомството делегира 
със заповед правомощия на заместник-пред­
седателя и определя неговите функции. 
(3) Функциите на председателя в негово 
отсъствие от страната или когато ползва 
законоустановен отпуск, се изпълняват от 
заместник-председателя.
Раздел II
Правомощия на председателя
Чл. 5. Председателят на Патентното ве­
домство:
1. провежда държавната политика в об­
ластта на индустриалната собственост и 
определя стратегическите цели в развитието 
на ведомството; 
2. ръководи, координира и контролира рабо­
тата по изпълнение на основните функции по 
предоставяне на правна закрила на обектите 
на индустриална собственост и информаци­
онното обезпечаване на обществеността; 
3. обезпечава необходимите ресурси и 
условия за изпълнение на дейностите на ве­
домството; 
4. взема решения по въпроси от неговата 
изключителна компетентност; 
5. представлява ведомството в междуна­
родните организации и съюзи; 
6. сключва двустранни и регионални до­
говори с чуждестранни патентни ведомства, 
осъществява сътрудничество с ръководствата 
на организациите с идеална цел в областта 
на индустриалната собственост; 
7. утвърждава устройствен правилник на 
ведомството; 
8. определя и утвърждава структурата и 
длъжностното разписание на ведомството;
9. назначава и упражнява служебен контрол 
върху персонала; 
10. подписва финансовите и платежните 
документи на ведомството; 
11. осъществява други правомощия, въз­
ложени му със закон или с акт на Минис­
терския съвет; 
12. при осъществяване на дейността си 
издава правилници, наредби, инструкции и 
заповеди и др.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТА НА ПАТЕНТНОТО ВЕДОМ­
СТВО
Раздел I
Общи положения
Чл. 6. (1) Патентното ведомство е струк­
турирано в четири дирекции. 
(2) Общата численост на работещите е 120 
щатни бройки, в т.ч. председател, заместник 
председател и главен секретар. 
(3) Числеността на основните администра­
тивни звена е посочена в приложението. 
Чл. 7. Председателят утвърждава структу­
рата на основните административни звена и 
длъжностното разписание по предложение на 
главния секретар. Председателят със заповед 
създава, преобразува и закрива дирекции, 
отдели и сектори в рамките на утвърдената 
щатна численост на ведомството.
Раздел II
Главен секретар 
Чл. 8. Главният секретар се назначава от 
председателя и осъществява административ­
ното ръководство на администрацията на 
ведомството в изпълнение на нормативните 
актове и разпорежданията на председателя, 
като: 
1. ръководи, координира и контролира 
дейността на административните звена; 
2. отговаря за планирането и отчетността 
при изпълнението на ежегодните цели на 
администрацията;
3. организира разпределянето на задачите 
за изпълнение между административните 
звена на ведомството; 
4. създава условия за нормална и ефективна 
работа на звената във ведомството; 
5. осъществява общ контрол за изпълне­
нието на възложените задачи; 
6. контролира и отговаря за работата с 
документите и за съхраняването им; 
7. осъществява контрол върху входящата 
и изходящата кореспонденция; 
8. утвърждава вътрешни правила за ад­
министративното обслужване на физически 
и юридически лица и осъществява контрол 
върху изпълнението им; 
9. координира оперативното взаимодействие 
на администрацията на Патентното ведомство 
с администрацията на Министерския съвет 
и другите органи на изпълнителната власт;